open-index/open-wikipedia-markdown huggingface dataset:
Lentiira (järvi)

**Lentiira** on keskikokoinen karu erämaajärvi Sotkamon reitillä Kuhmon pohjoisosassa. Sen vedet laskevat etelään Iivantiiran kautta Lentua-järveen. Nämä muodostavatkin hyvän vesiretkeilykohteen. Tervareitti-niminen veneilyreitti alkaa Lentiiralta.

## Lähteet
Ponkamajoki

**Ponkamajoki** eli **Ponkamanjoki** () on Vienanmereen laskeva joki Karjalan tasavallassa Venäjällä. Sen pituus on 86 kilometriä, valuma-alueen laajuus 1&nbsp;220 neliökilometriä ja keskimääräinen virtaama joen suussa 30 kuutiometriä sekunnissa.

Joki saa alkunsa Ponkamajärvestä (ven. *Pongoma*) ja laskee Vienanmereen Ponkaman kylän luona. Sen reitillä on useita järviä kuten Vuoksjärvi (*Vokšozero*) ja Ruokojärvi (*Bolšoje* ja *Maloje Rogozero*). Tärkein sivujoki on Jekuttijoki (*Jegut*). Aikaisemmin Ponkamajoki sai alkunsa Tuoppajärvestä, mutta Koutajoen tekoaltaita rakennettaessa Tuoppajärven ja Ponkamajärven väliseen salmeen rakennettiin pato.

Ponkamajoen kalalajeja ovat taimen, harjus, hauki, ahven, muikku, siika, kuore, lahna, säyne, särki, mutu ja made. Koskinen joki soveltuu retkeilyyn varsinkin kesäkuussa, jolloin vedenpinta on korkeimmillaan. Kalastus onnistuu parhaiten yläjuoksulla ja järvissä.

## Lähteet
Antonio María Barbieri

**Antonio María Barbieri** () oli uruguaylainen pappi. 

Barbieri sai 1940 nimityksen Montevideon arkkipiispaksi. Hänestä tehtiin yksi katolisen kirkon kardinaaleista vuonna 1958.

## Lähteet
Boston Reds (1890–1891)

**Boston Reds** oli 1800 -luvun Major League Baseball -joukkue Bostonista. Joukkue otti nimensä perinteikkäältä (Boston) Red Stockings -joukkueelta, joka vuonna 1883 muutti nimensä Beaneatersiksi. Reds toimi vain kaksi kautta, mutta voitti molempina kausina liigansa mestaruuden.

Vuonna 1890 Reds voitti Players Leaguen mestaruuden takanaan Brooklyn Ward's Wonders ja New York Giants. Seuraavana vuonna joukkue oli mestari American Association -liigassa. Reds on toinen kahdesta MLB -joukkueesta, joka on voittanut kahden eri liigan mestaruuden peräkkäisillä kausilla. Brooklyn Dodgers teki sen myös voittaen AA:n 1889 ja National Leaguen 1890.

Kauden 1891 päätteeksi National League painosti AA:ta liittymään National Leagueen ja osana painostusta Boston Beaneaters ei pelannut Redsiä vastaan World Seriesiä. Lopulta neljä AA:n joukkuetta liittyi yhdistettyyn liigaan ja muut, mukaan lukien Reds, ostettiin ulos 135&nbsp;000 dollarin summalla ja niiden pelaajat hajaantuivat jäljelle jääneisiin joukkueisiin.

## Aiheesta muualla
* baseball-reference, Joukkueen historia
WE-177

**WE-177** on Britanniassa kehitetty ydinpommi. Sen eri versioita voitiin käyttää joko taktisena, kilotonni-luokan fissiota hyödyntävänä ydinräjähteenä tai strategisena fuusioräjähteenä eli lämpöydinpommina. Pommin räjähdysvoiman saattoi säätää ennakolta ennen pudottamista. Pommista oli olemassa versiot A, B ja C. Versio A oli kiihdytetty fissiopommi, mallit B ja C lämpöydinaseita. Sen käyttö aloitettiin syyskuussa 1966. WE-177 poistettiin palveluskäytöstä vuonna 1998. Se ei noudattanut enää brittien perinteistä, niin kutsuttua ”sateenkaarikoodia” (*Rainbow Code*), jossa ydinase nimettiin johonkin tiettyyn väriin liittyvän asian pohjalta.

Ase korvasi suurelta osalta ainakin tyypit Red Beard, Blue Steel, Blue Danube ja Yellow Sun. Näistä viimeisin oli *Green Grass* -ydinkokeen tyyppinen, megatonni-luokan fuusiopommi. Kaikkiaan WE-177-ydinpommeja valmistettiin 319 kappaletta.

Ydinräjähde saatettiin toimittaa kohteeseensa V-pommittajien avulla, sekä myöhemmin myös pommitukseen soveltuvilla lentokoneilla Blackburn Buccaneer, Harrier sekä Panavia Tornado, SEPECAT Jaguar ja McDonnell Douglas F-4 Phantom II. WE-177:n pudotukseen soveltuvia, lähinnä etupäässä hävittäjälentokoneita oli lukuisia muitakin. Selvyyden vuoksi, vain eräitä keskeisiä on tässä esitettynä. Osa Britannian käyttämistä laivastohävittäjistä (kuten Supermarine Swift ja Supermarine Scimitar) olivat olleet jokseenkin epäonnistuneita, ja siksi ne vedettiin pois palveluksesta varsin nopeassa tahdissa.

## Aiheesta muualla
*http://nuclearweaponarchive.org/Uk/UKArsenalDev.html
*http://www.nuclear-weapons.info/vw.htm
*http://www.nukewatch.org.uk/accidents.php 
*http://www.avrovulcan.org.uk/nukes/we177a_b.htm
Jalkapallon alle 17-vuotiaiden Pohjoismaiden-mestaruusturnaus

**Jalkapallon alle 17-vuotiaiden Pohjoismaiden-mestaruusturnaus** () on vuosittain Pohjoismaissa järjestettävä alle 17-vuotiaiden jalkapalloturnaus. Se on Pohjoismaiden lisäksi avoin myös muille maajoukkueille. Turnaus on järjestetty vuodesta 1976 lähtien.

Pohjoismaiden ulkopuolelta turnaukseen on yleensä osallistunut muun muassa Englanti, joka on myös sen kaikkien aikojen menestynein maa kymmenellä mestaruudellaan.

## PM-turnaus 2000-luvulla

## Lähteet
*Ruotsin jalkapalloliiton kotisivut

### Viitteet
International Center of Photography

**International Center of Photography** (**ICP**) on Manhattanilla New Yorkissa sijaitseva valokuvamuseo ja -koulu sekä tutkimuskeskus. Cornell Capan vuonna 1973 perustama ICP on kasvanut yhdeksi maailman suurimmista valokuva-alan instituutioista.

ICP:n museon kokoelmissa on yli 130&nbsp;000 valokuvaa ja lisäksi yli 200&nbsp;000 negatiivia ja diafilmiä sekä papereita, filmejä ja audio- sekä videomateriaalia. Kokoelmissa on kuvia vanhoista dagerrotypioista ja valokuvapostikorteista uusiin valokuviin. Kokoelmissa on runsaasti materiaalia muun muassa Robert Capalta, Roman Vishniacilta, David Seymourilta, Werner Bischofilta, Dan Weinerilta, Henri Cartier-Bressonilta ja Weegeeltä.

ICP:n koulussa opiskelee noin 5&nbsp;000 oppilasta, ja se järjestää vuosittain noin 400 kurssia, joiden sisältö vaihtelee perinteisestä valokuvauksesta ja pimiötyöskentelystä digitaaliseen valokuvaukseen. ICP:ssä on kolme opetusohjelmaa. Niistä yksi keskittyy dokumentaariseen valokuvaukseen ja kuvajournalismiin.

## Lähteet

## Aiheesta muualla

*ICP:n kotisivut 
*ICP:n eMuseum
Tarja Halosen puisto

**Tarja Halosen puisto** () on pienehkö puisto Helsingin kaupunginteatterin vieressä Helsingin Kallion kaupunginosassa. Puisto nimettiin presidentti Tarja Halosen mukaan tämän täyttäessä 70 vuotta joulukuussa 2013. Teatteria rakastava ja Kalliosta kotoisin oleva Halonen "ei olisi osannut kuvitellakaan parempaa lahjaa kuin nimikkopuisto Helsingin kaupunginteatterin kupeessa".

Helsingin kaupungilla on ollut tapana nimetä jokin katu, aukio tai puisto jokaisen tasavallan presidentin mukaan. Myös kaikkien aikaisempien presidenttien mukaan on Helsinkiin nimetty vähintään yksi paikka.

Puistossa sijaitsee vuonna 1970 pystytetty Kari Juvan suurikokoinen veistos *Thalia ja Pegasos*.

## Katso myös
* Suomen tasavallan presidenttien mukaan nimetyt kadut, tiet, aukiot ja puistot

## Lähteet

## Aiheesta muualla

*Tarja Halosen puiston viralliset rajat (pdf)
MKTO

**MKTO** on yhdysvaltalainen popduo, jonka muodostaa Malcolm David Kelley ja Tony Oller. Miehet tapasivat vuonna 2010 kuvatessaan televisiosarjaa *[[Gigantic (televisiosarja)|Gigantic]]*. Myöhemmin he päättivät perustaa duon, jonka nimi tulee jäsenten nimikirjaimista. He saivat levytyssopimuksen Columbian kanssa, ja julkaisivat debyyttisinglensä *Thank You* tammikuussa 2013. Yhtyeen mukaan nimetty esikoisalbumi julkaistiin 31. tammikuuta 2014. Se saavutti ensimmäisen sijan Australian albumilistalla. 

## Diskografia
### Albumit

### Singlet

## Lähteet
Päijät-Hämeen neuroyhdistys

**Päijät-Hämeen neuroyhdistys ry** (entinen Päijät-Hämeen MS-yhdistys) toimii MS-tautia ja harvinaisia neurologisia sairauksia (harnes) sairastavien henkilöiden sekä läheistensä tukena ja vertaisverkostona. Yhdistyksen jäseneksi voivat liittyä sairastuneet ja heidän läheiset tai muuten yhdistyksen toimintaa kannattavat ihmiset ja yhteisöt. Yhdistyksen tarkoitus on jakaa tietoa, edistää kuntoutusta ja sosiaalisia oikeuksia. Yhdistys on Neuroliiton alueellinen jäsenyhdistys.

## Historia

Päijät-Hämeen neuroyhdistys on perustettu 24.1.1979 Lahdessa. MS-yhdistystoiminta on kuitenkin alkanut seudulla ensimmäisen kerran jo vuonna 1974 Lahden MS-kerhona, joka toimi Helsingin MS-yhdistyksen alaisena. Lahden MS-kerhon perustavassa kokouksessa Risto ja Saara Mäki-Ketelän kotona oli toiminnanjohtaja Liisa Leiva MS-liitosta, ylihoitaja Soile Hemmi Lahden kaupungin avosairaanhoidosta, Juhani Siikander Inva-keskuksesta ja 13 MS-tautia sairastavaa henkilöä. Vuodesta 1979 yhdistys toimi nimellä Päijät-Hämeen MS-yhdistys. Vuoden 2016 alusta yhdistyksen nimi muuttui ja nykyinen nimi on Päijät-Hämeen neuroyhdistys.

Päijät-Hämeen neuroyhdistyksen puheenjohtajat: 
* Esa Toivanen 1979-1983
* Simo Hieta 1984-1985
* Soile Helenius (Kinni) 1986-1999
* Eero Keto 2000-2005
* Pauli Hermunen 2006-2010
* Eero Keto 2011-2014
* Mikko Virtanen 2015 ->

Lähde: Yhdistyksen historiikki ja toimintakertomukset.

## Toimialue

Päijät-Hämeen neuroyhdistyksen toimialue on Päijät-Hämeen keskussairaalan piiri. Toiminta-alueen paikkakuntia ovat Asikkala, Hartola, Heinola, Hollola, Hämeenkoski, Iitti, Kärkölä, Lahti, Myrskylä, Nastola, Orimattila, Padasjoki, Pukkila ja Sysmä. Päijät-Hämeen neuroyhdistyksen toimisto sijaitsee Lahdessa.

## Toiminta
Päijät-Hämeen neuroyhdistyksen toiminta sisältää mm. jäseniltoja, kerhomuotoisia tapaamisia, liikuntaryhmiä, retkiä, tapahtumia ja tukihenkilötoimintaa. Jäseniltoja on noin kerran kuukaudessa vaihtuvin teemoin, samoin kerhot kokoontuvat myös noin kerran kuussa. Yhdistyksen päätapahtuma on vuosittainen KesäMäsä, joka järjestetään Lahden satamassa yhteistyössä Invalidiliitto ry:n kanssa. 

Päijät-Hämeen neuroyhdistyksen toiminnan tarkoitus on:
* vertaistuen antaminen
* kuntouttavan liikunnan järjestäminen
* virkistystoiminnan järjestäminen.
Näiden lisäksi yhdistyksellä on:
* edunvalvontatoimintaa
* tiedotustoimintaa
* hallintotoimintaa.

Yhdistystoiminta on vapaaehtoistoimintaa.

## Kerhot

* Asikkalan MS-kerho
* Harnes-tukiryhmä
* Heinolan MS-Oma-apu-kerho
* Hollolan MS-kerho
* Kässäkerho
* Miestenkerho
* Nuorten kerho NUORA
* Omaisten kerho

Päijät-Hämeen neuroyhdistyksen kerhot kokoontuvat noin kerran kuukaudessa.

## Aiheesta muualla
* Päijät-Hämeen neuroyhdistyksen kotisivut
* Päijät-Hämeen neuroyhdistyksen Facebook-sivut
Kloorifeniramiini

**Kloorifeniramiini** eli **kloorifenamiini** (C16H19ClN2) on antihistamiineihin kuuluva lääkeaine. Se ei ole yhtä unettava kuin monet muut ensimmäisen sukupolven antihistamiinit.

## Ominaisuudet ja käyttö
Kloorifeniramiini on huoneenlämpötilassa kirkas öljymäinen neste. Yhdiste on optisesti aktiivinen ja sillä on kaksi enantiomeeria. Lääkkeenä kloorifeniramiinia käytetään tyypillisesti raseemisena seoksena, mutta kloorifeniramiinin S-enantiomeeri on vaikutuksiltaan sata kertaa potentimpi kuin R-kloorifeniramiini. Kloorifeniramiinin vaikutus perustuu H1-histamiinireseptorin toiminnan estämiseen, mikä estää histamiinin sitoutumisen reseptoriin ja histamiinin vaikutusten ilmentymisen. Yhdistettä käytetään allergisen nuhan, nokkosrokon ja astman hoidossa. Eläimissä yhdiste metaboloituu demetyloitumalla ja hapettumalla.

## Synteesi
Kloorifeniramiinin synteesiin käytetään kahta tapaa. Vanhemmassa tavassa p-klooribentsyylinitriili reagoi 2-bromipyridiinin kanssa natriumamidin vaikutuksesta p-kloorifenyyli-2-pyridyyliasetonitriiliksi, joka edelleen reagoi 2-dimetyyliaminoetyylikloridin kanssa ja tämän välituotteen hydrolyysi ja dekarboksylointi happamissa olosuhteissa johtaa kloorifeniramiinin muodostumiseen.
:

Toinen kloorifeniramiinin valmistukseen käytettävä menetelmä on 2-(4-klooribentsyyli)pyridiinin reaktio 2-dimetyyliaminoetyylikloridin kanssa natriumamidin läsnä ollessa.
:

## Lähteet
Tupakanvastainen liike natsi-Saksassa

**Natsi-Saksassa** aloitettiin tupakoinninvastainen liike sen jälkeen, kun saksalaiset lääkärit olivat havainneet yhteyden tupakoinnin ja keuhkosyövän välillä. Hallitus tuki kampanjaa natsien päästyä valtaan ja kansallissosialistien johto tuomitsi tupakoinnin. Liikkeen myötä muun muassa kiellettiin tupakointi raitiovaunuissa, linja-autoissa ja kaupunkijunissa, pienennettiin tupakka-annoksia Wehrmachtissa sekä korotettiin tupakkaveroa.
Torri del Benaco

**Torri del Benaco** on kunta Veronan maakunnassa Veneton alueella Italiassa. Kunta sijaitsee Gardajärven itärannalla. Torri del Benacon sijainti on strategisesti niin hyvä, että se on ollut linnoitettuna jo roomalaisten ajoista alkaen.

## Castello Scaligero
Vuonna 1383 Antonio della Scala rakennutti nykyisen linnan, Castello Scaligeron. Tätä edeltäneestä linnasta on kuitenkin vielä jäljellä 900-luvulla rakennettu läntinen torni. Vuonna 1760 osa linnan muureista purettiin, ja niiden tilalle perustettiin sitrusviljelmiä. Vuonna 1980 kunta otti huonoon kuntoon joutuneen linnan haltuunsa ja kunnosti sen. Nykyään linna toimii museona, Museo del Castello, jossa esitellään alueen historiaa. 

## Lähteet

## Aiheesta muualla
Jenan–Auerstedtin taistelu

**Jenan–Auerstedtin taistelu** (myös **Jenan taistelu**) oli 14. lokakuuta 1806 käyty Napoleonin sotien taistelu, jossa Preussin armeija kärsi ratkaisevan tappion Napoleonin komentamalle Ranskan armeijalle. Taistelu käytiin Jenan ja Auerstedtin (*Auerstädtin*) kaupunkien alueella Saksissa vain muutamaa viikkoa neljännen liittokunnan sodan syttymisen jälkeen.

## Tausta
Preussin kuningas Fredrik Vilhelm III oli solminut heinäkuussa 1806 salaisen liittosopimuksen Venäjän kanssa valmistautuen siten sotaan Ranskaa vastaan. Lokakuun alussa Braunschweigin herttua Kaarle Vilhelm Ferdinandin komentama preussilais-saksilainen armeija lähti etenemään Saksin läpi länteen uhatakseen ranskalaisia läntisessä Saksassa. Napoleon eteni kuitenkin nopeasti etelästä Thüringenin metsien kautta yhyttääkseen preussilaiset ennen kuin venäläiset ehtisivät liittyä heihin sekä katkaistakseen preussilaisten mahdollisen paluutien Elbejoelle. Kun Napoleonin 122&nbsp;000 miestä käsittäneet joukot lähestyivät Preussin armeijan sivustaa, kuningas Fredrik Vilhelm määräsi jakamaan 114&nbsp;000 miestä käsittäneet preussilais-saksilaiset joukot: Braunschweigin herttuan komentamat 63&nbsp;000 miestä sijoitettiin Auerstädtiin ja ruhtinas Friedrich Ludwig zu Hohenlohe-Ingelfingenin komentamat loput 51&nbsp;000 miestä 24 kilometrin mittaiselle rintamalle Jenasta Weimariin.

## Taistelun kulku
Lokakuun 14. päivän aamuna Napoleon iski ensimmäisenä Jenaan, johon ruhtinas Hohenlohe-Ingelfingen oli sijoittanut 38&nbsp;000 miestä. Napoleon kukisti iltapäivään mennessä nämä ja muutkin ruhtinaan joukot. Samaan aikaan Louis-Nicolas Davout’n komentamat 26&nbsp;000 miestä hyökkäsivät Braunschweigin herttuan joukkoja vastaan Auerstädtissä. Kaarle Vilhelm Ferdinand hajotti ylivoimaiset joukkonsa erillisiin hyökkäyksiin, mikä auttoi Davout’ta pitämään pintansa. Herttuan haavoituttua kuningas Fredrik Vilhelm ryhtyi itse komentamaan armeijaansa, mutta preussilaisten taisteluinto laski, kun tieto Jenan joukkojen tappiosta saapui. Heidän puolustuslinjansa Auerstädtissä luhistuivat noin tuntia myöhemmin. Myös kolmas, Jean-Baptiste Bernadotten komentama ranskalainen armeija oli ollut lähistöllä taistelun aikana, mutta Napoleonin määräyksestä huolimatta se ei osallistunut taisteluun.

## Seuraukset
Ranskalaiset menettivät taisteluissa noin 12&nbsp;000 miestä. Preussilaiset ja saksilaiset menettivät 24&nbsp;000 miestä kaatuneina ja haavoittuneina sekä 20&nbsp;000 sotavankeina. Myös Braunschweigin herttua haavoittui kuolettavasti. Preussi kärsi seuraavina päivinä joukon muita murskatappioita ja 25. lokakuuta Davout’n joukot valtasivat kuningaskunnan pääkaupungin Berliinin. Kuningas ja Preussin armeijan jäljelle jäänyt osa joutuivat perääntymään Itä-Preussiin.

## Lähteet

## Aiheesta muualla
Christian von Haugwitz

**Christian August Heinrich Kurt von Haugwitz** (11. kesäkuuta 1752 Peuke bei Oels, Sleesia – 9. helmikuuta 1832 Venetsia, Itävalta-Unkari) oli preussilainen kreivi, poliitikko ja diplomaatti, joka toimi Preussin ulkopolitiikan pääarkkitehtina vuosina 1792–1806.

Haugwitz opiskeli Hallen ja Göttingenin yliopistoissa, minkä jälkeen hän matkusteli Euroopassa. Liityttyään ruusuristiläisiin hän pääsi tutustumaan Preussin kuningas Fredrik Vilhelm II:n tärkeään neuvonantajaan Hans Rudolf von Bischoffwerderiin. Tämä avasi Haugwitzille tien diplomaatiuralle ja 1792 hänet nimitettiin Preussin lähettilääksi Wieniin. Saman vuoden lopussa hänet kutsuttiin Preussin ulkoministeriksi. Hän neuvotteli tammikuussa 1793 Puolan toisen jaon yhdessä Venäjän kanssa itävaltalaisten tietämättä. Preussin ja Itävallan suhde jännittyi entisestään, kun Haugwitz vuonna 1795 junaili Baselin rauhansopimuksen, joka irrotti Preussin Ranskan vallankumoussodista. Ranskan voimistuttua Haugwitz olisi halunnut Preussin liittyvän Ranskan vastaiseen toisen liittokunnan sotaan vuonna 1799, mutta kuningas Fredrik Vilhelm III kieltäytyi. Toisen liittokunnan hajottua Preussi liittoutui Venäjän kanssa.

Kun Napoleon vuonna 1803 miehitti Englannille kuuluuneen Hannoverin Saksassa, eikä kuningas Fredrik Vilhelm vieläkään suostunut toimiin Ranskaa vastaan, Haugwitz erosi vastalauseena elokuussa 1804. Kun Ranskan joukot kolmannen liittokunnan sodan aikana syksyllä 1805 loukkasivat puolueettoman Preussin aluetta Ansbachissa, Haugwitz toimitti henkilökohtaisesti Napoleonille Preussin uhkavaatimuksen, jossa uhattiin sodanjulistuksella mikäli Ranska ei hyväksyisi Preussin välitystä sotivien osapuolten kesken. Kun Napoleon kuitenkin löi itävaltalaiset ja venäläiset Austerlitzin taistelussa joulukuun 1805 alussa, Haugwitz joutui allekirjoittamaan 15. joulukuuta Schönbrunnin sopimuksen, jonka mukaan Preussin oli liittouduttava Ranskan kanssa sekä vaihdettava alueitaan Hannoveriin. Sopimus teki Preussin täysin riippuvaiseksi Ranskasta.

Napoleon painosti Haugwitzin seuraajaksi tulleen Karl August von Hardenbergin eroamaan Preussin hallituksesta huhtikuussa 1806, jolloin Haugwitz palasi aiempaan tehtäväänsä. Hänen johdollaan Preussi ryhtyi sangen huonosti valmistautuneena elokuussa 1806 uuteen sotaan Napoleonia vastaan, mutta kärsi murskatappion Jenan–Auerstädtin taistelussa lokakuussa. Haugwitz erosi uudelleen hallituksesta marraskuussa 1806, eikä enää palannut. Hän asui vuodesta 1820 Italiassa. Hänen muistelmansa julkaistiin postuumisti vuonna 1837 nimellä *Fragment de mémoires inédits du comte de Haugwitz*.

## Lähteet
Aku Paasi

**Aku Paasi**, (aik. **August Pyy**; 1895 Suurpero, Viipurin maalaiskunta – 1937 t. 1938 Neuvostoliitto) oli suomalainen SKP:n ns. revolverioppositioon kuulunut punaupseerikoulun oppilas. Hän johti vuonna 1920 Pietarissa ns. Kuusisen klubin murhat suorittanutta kuuden punaupseerikoulun oppilaan ryhmää.

Viipurin seudulta kotoisin olleen Paaden isällä oli maatila ja Paasi kävi itsekin Suomessa pehtorikoulun. Hän työskenteli myös viilarina rautateillä ja johti sisällissodan aikana Suurperon punakaartia. Sen jälkeen hän siirtyi Venäjälle aikoen ryhtyä maanviljelijäksi Altain alueella. Oleskeltuaan vuonna 1918 Buin siirtolassa Paasi asettui Pietariin ja meni oppilaaksi Pietarin punaupseerikouluun. Hän valmistui huhtikuussa 1919 koulun tykistölinjalta ja osallistui 1919–1920 taisteluihin Itä-Karjalassa muun muassa tykkipatterin komentajana.

Venäjälle paenneiden suomalaiskommunistien rivijäsenten elämä oli köyhää ja heidän arvostelunsa tukahdutettiin kommunistipuolueen johdon taholta muun muassa erottamalla arvostelijoita puolueesta. Puolueen sisälle muodostuikin oppositioryhmittymä (ns. revolverioppositio), joka päätti iskeä eli "*poistaa johdon ja joukkueen välisen kuilun*" avoimella hyökkäyksellä. Oppositio oli tyytymätön myös punaupseerikoulun komissaarina toimineen Eino Rahjan johtamistapaan, puolueen keskuskomitan jäsenille yhteisistä varoista maksettuihin palkkioihin sekä siihen että keväällä 1919 Narvan taisteluun lähetetty Suomen komppania oli kärsinyt jo ennen rintamalle tuloa suuret tappiot johdon tekemien virheiden takia.  

Paasi erotettiin oppositiotoimintansa vuoksi SKP:stä heinäkuussa 1920. Paaden johtama kuuden punaupseerioppilaan ryhmä ampui 31. elokuuta 1920 kahdeksan SKP:n jäsentä ja haavoitti kymmentä. Teon jälkeen ryhmä antautui vapaaehtoisesti miliisille. 

Kaksi vuotta myöhemmin pidetyssä oikeudenkäynnissä heidät tuomittiin lieviin, 3–5 vuoden vankeusrangaistuksiin lukuun ottamatta SKP:n oppositioon kuuluneita Voitto Elorantaa ja Elvira Willman-Elorantaa, jotka teloitettiin. Paasi sai viiden vuoden karkotustuomion, jota hän kärsi aluksi Taka-Baikalin Tšitassa. Sittemmin hän sai työpaikan Burjatian ASNT:n maatalousasiain kansankomissariaatissa ja asettui asumaan Verhneudinskiin. Vuodesta 1924 hän oli Burjato-Mongolian ASNT:n valtion karjanjalostuksen apulaisjohtaja. Eräiden tietojen mukaan hänet vangittiin Stalinin vainojen aikaan 1937 ja teloitettiin, toisten tietojen mukaan hän kuoli luonnollisen kuoleman.

## Lähteet
* Mirko Harjula: *Suomalaiset Venäjän sisällissodassa 1917–1922*, s. 530–531. SKS, Helsinki 2006.
* Kiviranta, Elina: ”Tervetuloa sorretut siskot, tänne joukkoomme joutukaa” - kansanedustaja Alma Jokisen tie Tampereen Amurista punapakolaiseksi Neuvosto-Venäjälle. Historia pro gradu – tutkielma, Tampereen yliopisto 2006, Aku Paadesta ja SKP:n oppositiosta sivuilla 83-84, 86
* 
*
Pekka Helo

**Pekka Helo** (s. 25. helmikuuta 1945 Kajaani) on suomalainen luontovalokuvaaja ja -kirjailija, koulutukseltaan kansakoulunopettaja. Hänen kirjansa *Kotka, lintujen kuningas*, valittiin vuoden luontokirjaksi 1981, ja vuonna 1985 hän sai Valtion tiedonjulkistamispalkinnon kirjastaan *Yön linnut*. Hän on toimittanut useita luontokirjoja, joilla on monta kirjoittajaa. Helo on kuulunut Vuoden luontokuva -kilpailun palkintotuomaristoon.

## Teoksia
**Kotka, lintujen kuningas*, 1981
**Yön linnut, kirja Suomen pöllöistä*, 1984
**Pakkasyön jäinen syleily* (yhdessä Eine Syvävirran kanssa), 1987
**Kainuun uhanalaisia kasveja* (yhdessä Tauno Ulvisen kanssa), 1992.

## Lähteet
Vimpelinlampi

**Vimpelinlampi** on lampi Kajaanissa Huuhkajanvaaran itäpuolella ja Vimpelinvaaran länsipuolella. Sen pinta ala on 0,177 neliökilometriä. Sen ympäri kulkee kuntopolku. Rannalla on uimaranta.
Pohjolan isäntä

**Pohjolan isäntä** on Suomen kansalliseepoksessa ''Kalevalassa'' esiintyvä hahmo, huomattavasti vähäpätöisempi kuin puolisonsa Louhi, Pohjolan emäntä. *Kalevalassa* Pohjolan tyttären häihin kuokkavieraana saapunut Lemminkäinen surmaa Pohjolan isännän hääjuhlan aikana.

## Lähteet
Arvo E. Korhonen

**Eemil Arvid (Arvo Eemeli) Korhonen** (19. syyskuuta 1869 Nurmes – 11. elokuuta 1940 Rauma) oli suomalainen lyseon lehtori ja kirjailija.

Korhosen vanhemmat olivat nahkuri, työnjohtaja Juho Korhonen ja Katariina Inkala. Hän pääsi yksityisesti ylioppilaaksi Oulun suomalaisesta lyseosta 1891 ja opiskeli Helsingin yliopistossa valmistuen filosofian kandidaatiksi ja maisteriksi 1897.

Korhonen oli oppikoulun opettajana 1898–1902 Sortavalassa ja Raumalla. Hän toimi Viipurin suomalaisen lyseon historian, maantiedon ja suomen kielen nuorempana kollegana ja myöhemmin lehtorina vuosina 1902–1935. Hän jäi eläkkeelle 1935.

Korhonen julkaisi 1895 nimimerkillä *Arvo K.* kertomuskokoelman *Veneellä poikki Suomenniemen : seikkailuja Pohjanmaan vesillä ja saloilla*. Hän teki kesällä 1895 kahden matkatoverin kanssa venematkan Kemijokivartta Rovaniemelle ja edelleen Auttijokea pitkin vedenjakaja ylittäen Kitkan vesistöön sekä sieltä Kitkajokea ja Oulankajokea pitkin Paanajärvelle. Matkalaiset palasivat takaisin Kuusamon kautta laskien sitten Iijokea pitkin Perämeren rannalle ja edelleen Ouluun. Tätä matkaa Korhonen kuvasi kirjassa.

Arvo Korhonen oli naimisissa vuodesta 1898 Edith Ottilia Roosin kanssa.

## Teoksia
Nimellä *Arvo E. Korhonen*:
* *Uusia kotimaisia mieskuorosävellyksiä 25-vuotisen toimintansa muistoksi julkaissut Viipurin Laulu-Veikot (W.S.B) – Nya inhemska kompositioner för manskör utgivna av Viipurin Laulu-Veikot (W.S.B) till minne av sin 25-åriga verksamhet* ; kokoelman toimittaneet Allan Schulman ja Arvo E. Korhonen. K. J. Gummerus, Jyväskylä 1922
* *Championaattikysymyksestä*, eripainos teoksesta *Karjalan kennelklubi 1910-1925*. Viipuri 1926
* *Karjalan kennelklubi 1910-1925* ; toimituskunta Arvo E. Korhonen ym. Karjalan kennelklubi, Viipuri 1926
Nimimerkillä *Arvo K.*:
* *Veneellä poikki Suomenniemen : seikkailuja Pohjanmaan vesillä ja saloilla*, kertoeli Arvo K. Otava 1895, 2. painos Kuusamon kansanopisto, Kuusamo 1987, uusintapainoksia BiblioBazaar 2011, Nabu Press 2012 (Teos Dorian Kansalliskirjastossa)

## Lähteet
* 
* 

### Viitteet
Chelsea (Manhattan)

**Chelsea** on kaupunginosa () Manhattanilla, New Yorkissa. Se sijaitsee Midtownin länsiosassa, mutta käsitykset alueen rajoista vaihtelevat. Esimerkiksi About.com -sivuston mukaan ne ovat 15th Street etelässä, 34th Street pohjoisessa, Hudson lännessä ja Sixth Avenue idässä. *[[New York Magazine]]n* kiinteistönvälityspalstan mukaan Chelsea ulottuu 14th Streetiltä 29th Streetille ja Hudsonista Broadwaylle. Virallisesti on määritelty ainoastaan Chelsean historiallinen alue (), jonka rajat ovat 20th Street, 22nd Street, Tenth Avenue ja Eighth Avenue. Hallinnollisesti Chelsea ja viereinen Clintonin kaupunginosa kuuluvat Manhattanin 4. hallintoalueeseen ().

Chelseassa oli maatila 1750-luvulla. Sen jälkeen se on ollut kaupungin ensimmäinen teatterialue, muodikas asuinalue ja 1920- ja 1930-luvuilla vilkas punaisten lyhtyjen alue. Vielä 1980-luvulla Chelsea oli vähätuloisten asuinalue, joka oli myös seksuaalivähemmistöjen suosiossa, mutta sen jälkeen siitä on tullut taiteilijoiden ja taidegallerioiden keskuspaikka. Hotel Chelsea on boheemien taiteilijoiden maamerkki, missä ovat asuneet muun muassa William S. Burroughs ja Bob Dylan ja missä Sid tappoi Nancyn.

Manhattanin jatkuvasti pohjoiseen suuntautuvassa muuttoliikkeessä Greenwich Villagen korkeat hinnat ajoivat asukkaita 1980-luvun lopussa Chelseaan, josta monet ovat muuttaneet edelleen Hell’s Kitchenin ja Washington Heightsin alueille. Vuokratason noustessa monet toimistorakennukset ja varastot on muutettu osaketaloiksi, ja nykyään Chelseassa on paljon miljoonien dollarien arvoisia rivitaloja ja loft-asuntoja.

Chelsea on silti yhä niitä harvoja paikkoja New Yorkissa, jossa on kaikenlaisia asuntoja, vuokrakerrostaloja, yhden perheen rivitaloja ja uusia lasiseinäisiä osaketaloja, jopa samassa korttelissa. Seventh ja Ninth Avenuen välisellä alueella jotkin vuokra-asunnot ovat Manhattanin halvimpia. Historiallisella alueella on hienoja esimerkkejä 1800-luvun kaupunkiasunnoista pienten puutarhojen ja kukkivien puiden keskellä. High Linen puisto on nostanut lisää kiinteistöjen arvoa, etenkin Tenth Avenuen ja West Streetin välillä, ja West Streetin varrelle on noussut huippuarkkitehtien, kuten Frank Gehryn ja Jean Nouvelin suunnittelemia rakennuksia.

Chelsea on New Yorkin taidekeskus, jossa on satoja gallerioita. Taideyhteisö puhkesi kukkaan, kun Tenth ja Twelfth Avenueiden välisen alueen varikot, tallit ja varastot otettiin uuteen käyttöön. Yksi pioneereista oli taidesäätiö Dia, joka perusti vuonna 1987 näyttelytilan 22nd Streetille. Melkein kaikki tunnustetut ja arvostetut galleriat ovat ottaneet Chelsean tukikohdakseen, ja gallerioita on tiheässä etenkin Länsi-Chelseassa 20th ja 28th Streetin välissä. Tunnettuja ovat muun muassa Gagosianin, Matthew Marksin ja Sonnabendin galleriat.

## Lähteet

## Aiheesta muualla
Salpa (elokuva)

**Salpa** on vuonna 2013 ensi-iltansa saanut Zagros Manucharin käsikirjoittama ja ohjaama suomalainen draamaelokuva. Elokuva on Irakin kurdeihin kuuluvan Manucharin esikoiselokuva ja ensimmäinen pakolaisen tekemä pitkä elokuva Suomessa. Elokuva kertoo änkytyksestä kärsivän murrosikäisen pojan vaikeuksista. Poikaa esittää Elis Lindfors, ja muissa pääosissa esiintyvät Eero Enqvist ja Elena Leeve.

## Rooleissa

## Vastaanotto
*Helsingin Sanomissa* Veli-Pekka Lehtonen piti *Salpaa* valmiimpana elokuvana kuin useimmat Suomessa tehdyistä independent-töistä: ”Salpa on minimalistinen elokuva. Tarina ja tunteet ovat pelkistettyjä eikä musiikkia kuulla. Kameraa ja värejä käytetään harkitusti vaikka harjoitustyöstä eräällä tavalla onkin kysymys.” Hänestä elokuva olisi kuitenkin kaivannut tiheämpää leikkausta, koska tarinankerronnan mietiskelevä hitaus voi alkaa jopa pitkästyttää.

## Lähteet

## Aiheesta muualla
*Oppimateriaalia elokuvasta Koulukino-sivustolla
ZootFly

**ZootFly** oli vuonna 2002 perustettu slovenialainen videopeliyritys, jonka tuotteet olivat pääasiassa PlayStation 3, Xbox 360, Wii ja PC -alustoille. Yritys työllisti 45 henkilöä.

Vuonna 2013 internetkasinoyritys Interblock osti ZootFlyn. ZootFly lopetti videopelien tekemisen ja siirtyi internetissä pelattaviin kasinopeleihin uudella nimellä, IBzoot.

## Pelit

* Panzer Elite Action: Fields of Glory
* Panzer Elite Action: Dunes of War
* Pako
* TimeO
* Marlow Briggs and the Mask of Death

## Lähteet
Walter Johansson

**Armas Walter Johannes Johansson**, sukunimi myöh. *Jousio*  (18. elokuuta 1884 Vaasa – 15. huhtikuuta 1936 Ilmajoki) oli suomalainen ruotsin kielellä kirjoittanut runoilija.

## Teoksia
* *Storm och stiltje* : dikter. Tekijä, Tammerfors 1912

## Lähteet
*
John Wilhelmsson

**Johannes Hemming Wilhelmsson** (26. helmikuuta 1869 Parainen – 13. elokuuta 1942 Helsinki) oli suomalainen varastonhoitaja ja ruotsin kielellä kirjoittanut runoilija. 

Wilhelmsson julkaisi vuosien 1906–1929 välillä kahdeksan runokokoelmaa nimellä *Allmogemans tankar*.

Wilhelmsson työskenteli nuorena merimiehenä, vuoroin lämmittäjänä ja konemiehenä eri aluksilla. Vuodet 1899–1937 hän oli Tieteellisten Seurojen talon vahtimestarina Helsingissä. Ansioistaan Tieteellisten Seurojen talon kirjavaraston hoitajana ja runoilijana Wilhelmssonille myönnettiin Suomen valkoisen ruusun I luokan ansiomitali.

## Teoksia
* *Allmogemans tankar*. Helsingfors 1906
* *Allmogemans tankar. Andra samlingen*. Helsingfors 1907
* *Allmogemans tankar. Tredje samlingen*. Helsingfors 1914
* *Allmogemans tankar 4*. Helsingfors 1919
* *Allmogemans tankar 5*. Helsingfors 1925
* *Allmogemans tankar 6*. Helsingfors 1926
* *Allmogemans tankar 7*. Helsingfors 1927
* *Allmogemans tankar 8, Tankar vid sextio år*. Helsingfors 1929

## Lähteet
* 
* Svenskt författarlexikon 1. 1900-1940 A-Ö (Projekt Runeberg)

### Viitteet
South Park: The Stick of Truth

**South Park: The Stick of Truth** on Obsidian Entertainmentin ja South Park Digital Studiosin kehittämä roolipeli, joka on julkaistu maaliskuussa 2014. Peli perustuu  Trey Parkerin ja Matt Stonen ohjelmaan *[[South Park]]*.

## Juoni
Peli kertoo nuoresta pojasta, joka on muuttanut uuteen kaupunkiin, South Parkiin, ja alkaa etsiä uusia ystäviä. Päähahmo tapaa miltei heti Buttersin, joka on leikkimässä. Butters ehdottaa että päähahmo lähtisi hänen mukaansa tapaamaan Cartmania. Pelin idea on osallistua roolipeliin, jota kaikki kaupungin lapset pelaavat.

## Vastaanotto

Keskisuomalaisessa kriitikko Marko Ahonen kutsuu peliä ”hauskimmaksi koskaan tehdyksi videopeliksi”. Hän summaa: ”*South Park: The Stick of Truth on South Park -faneille* mestariteos ja muille todella mainio roolipeli.” Peli on saanut myös kritiikkiä tietyistä kohtauksista, mikä johti siihen, että Euroopan-versiota pelistä on sensuroitu hieman.

## Lähteet

## Aiheesta muualla
* Pelin virallinen sivusto
Kuka sen opettaa (kappale)

”**Kuka sen opettaa**” on Kaija Koon kappale hänen samannimiseltä kahdenneltatoista studioalbumiltaan. Singlenä kappale julkaistiin 21. helmikuuta 2014. Sen on säveltänyt Jonnaemilia Kärkkäinen ja Mikko Tamminen sekä sanoittanut Paula Vesala.

Kappaleen sanoitus kertoo siitä, miten suhteen ja rakkauden lopettaminen onnistuu. Levy-yhtiön tiedotteessa Kaija Koo kuvaili sitä näin: ”Kappaleen teksti on kuin omasta elämästäni, enhän sitä muuten pystyisi laulamaankaan. Olen käyttänyt tulkinnassa koko tunneskaalaani. Kaikista levyttämistäni kappaleista tämä on ollut haastavin, mutta kuten sanotaan: vaikein lapsi on myös rakkain”. Radio Suomipopin haastattelussa artisti kertoi kappaleen olevan haastava myös laulullisesti. 

## Kappaleet
# 

## Listasijoitukset

## Lähteet
Hitlerin päämajat

**Hitlerin päämajat** olivat natsi-Saksan johtajan Adolf Hitlerin toisen maailmansodan aikaisia päämajoja, joista hän johti Saksan sodankäyntiä. Hitler perusti päämajojaan eri puolille Eurooppaa sodan aikana. 

Hitlerin päämajoja olivat:

* Führerbunker ("Johtajabunkkeri") oli Berliinin keskustassa  valtakunnankanslian yhteydessä sijainnut maanalainen päämaja ja pommisuoja, jossa Hitler teki itsemurhan hieman ennen sodan loppua.
* Werwolf ("Ihmissusi") oli lähellä Vinnytsjaa ja toimi Hitlerin päämajana operaatio Sinisen aikana 1942–1943.
* Wolfsschanze ("Sudenpesä") sijaitsi Puolan alueella lähellä Kętrzynia ja toimi itärintaman päämajana. Tämä oli Hitlerin päämajoista tärkein, sillä hän oleskeli siellä sodan aikana yli 800 päivää.
* Wolfsschlucht ("Sudenrotko") oli yhteinen koodinimi Hitlerin Belgiassa ja Ranskassa sijainneille päämajoille.
Koirat (lehti)

**Koirat** (lehden kannessa myös **Koirat: Eläinmaailma** ja **Koirat: koiraihmisten ykköslehti**) oli suomalainen koira-aiheinen aikakauslehti, joka ilmestyi vuosina 1995&ndash;2000. Lehti ilmestyi kuudesti vuodessa. Vuonna 2000 *[[Eläinmaailma]]* ja *Koirat* yhdistettiin ja julkaisu jatkoi nimellä *Lemmikit & eläinmaailma*. Jo vuonna 1993 oli julkaistu lehti nimeltä *Eläinmaailma : Lemmikit*, jonka teemanumeron aiheena oli ollut koirat.

## Lähteet
Laajempi autismin fenotyyppi

**Laajemmalla autismin fenotyypillä** eli **subkliinisellä autismikirjon häiriöllä** (, BAP) viitataan niihin autistien tai aspergerien sukulaisiin, joilla esiintyy autismin kirjoon liittyviä piirteitä ja oireita, mutta niin vähäisessä määrin, että se ei riitä autismin kirjon diagnoosiin.

Muutokset yhdysvaltalaisessa DSM-diagnoosiluokituksessa saattavat lisätä laajemman autismin fenotyypin tarvetta, sillä vuonna 2013 julkaistussa DSM-5 luokituksessa esimerkiksi Aspergerin oireyhtymä on vain eräs autismikirjon häiriö ilman omaa nimettyä diagnoosia, mikäli sen kriteerit täyttyvät. Muussa tapauksessa se jää ilman varsinaista diagnoosia. Laaja-alaisiin kehityshäiriöihin on luettu autismi, Aspergerin oireyhtymä ja tarkemmin määrittelemätön laaja-alainen kehityshäiriö tai epätyypillinen autismi. Useat diagnostiset kriteerit, päällekkäisyydet, epätarkkuudet ja monien psykiatristen liitännäishäiriöiden poissulkeminen laaja-alaisissa kehityshäiriöissä ovat aiheuttaneet sekaannuksia. Myös osa niistä, jotka aiemmin olisivat saaneet Aspergerin oireyhtymän diagnoosin siirtynevät autismikirjon häiriön ulkopuolelle laajempaan autismin fenotyyppiin.

## Katso myös
* Neurologinen poikkeavuus
* Neuropsykologia
* Neuropsykiatria
* HFA (lievä autismi)
* Neurodiversiteetti
* Touretten oireyhtymä
* Suomen autismikirjon yhdistys

## Lähteet

## Aiheesta muualla
* Autismikirjon häiriö uusimman DSM-5 luokituksen mukaan  
* Periintyvyys autismiin
Monumenta Germaniae Historica

**Monumenta Germaniae Historica** (latinaa, ”Saksan historian monumentteja”) on moniosainen lähdejulkaisusarja, joka sisältää Saksan historiaan liittyviä asiakirjoja noin vuosien 500 ja 1500 väliseltä ajalta. Sarjan julkaisu käynnistettiin 1800-luvun alussa saksalaisen kansallistunteen nousun innoittamana, ja se toimi esikuvana vastaaville julkaisusarjoille monissa muissa maissa.

Julkaisusarjan alullepanija oli preussilainen valtiomies Karl vom Stein, joka eläkepäivinään suuntasi huomionsa Saksan historiaan. Hän perusti Frankfurt am Mainissa vuonna 1819 Saksan vanhemman historian seuran (*Gesellschaft für Deutschlands Ältere Geschichtskunde*), joka ryhtyi toimittamaan lähdejulkaisusarjaa. Päätoimittajana oli vuodesta 1823 Georg Heinrich Pertz, jonka kykyjen ansiota hankkeen onnistuminen suurelta osin oli. Sarjan ensimmäinen osa ilmestyi 1826. Pertz jatkoi hankkeen johdossa vuoteen 1874. Häntä seurasivat Georg Waitz (1874–1886), Wilhelm Wattenbach (1886–1888) ja Ernst Dümmler (1888–1902). Pertzin päätoimittajakauden aikana sarjassa julkaistiin 20 osaa, ja vuoteen  1925 mennessä niitä ilmestyi 100 lisää. Julkaisijana alkujaan toiminut seura korvattiin vuonna 1875 keskusjohdolla ja 1935 erityisellä valtakunnaninstituutilla, joka kuitenkin lakkautettiin toisen maailmansodan jälkeen. Vuodesta 1949 alkaen hankkeesta on vastannut Müncheniin sijoitettu instituutti, jolla on julkisyhteisön asema. Sen toimipaikka on vuodesta 1967 alkaen ollut Baijerin valtionkirjaston yhteydessä.

Sarjassa ilmestyneet osat on jaettu viiteen kokonaisuuteen: *Scriptores* (historioita ja kronikoita), *leges* (vanhoja lakeja), *diplomata* (asiakirjoja), *epistolae* (kirjeitä) ja *antiquitates* (muinaismuistoja).

## Lähteet

## Aiheesta muualla
*Hankkeen kotisivu 
*Sarjassa julkaistut saatavilla olevat osat
Trismegistos

**Trismegistos** on suomalaisen deathrock-yhtye Babylon Whoresin järjestyksessään toinen EP-levy. Se julkaistiin vuonna 1996 levymerkillä Sugar Cult.

## Kappaleet
#
#
#
#
#

## Kokoonpano
* Vocals – Ike Vil – laulu
* Antti Litmanen – kitara
* Evo Meichem – kitara
* Jake Babylon – bassokitara
* Rova – rummut

+

* Kai "Hiili" Hiilesmaa – tuottaja, äänittäjä, miksaaja

## Aiheesta muualla
* 
* Trismegistos discogs.com -sivustolla
Sloane 313

**Sloane 313** on suomalaisen deathrock-yhtye Babylon Whoresin ensimmäinen EP-levy. Se julkaistiin vuonna 1995 levymerkillä Sugar Cult.

Albumi äänitettiin ja miksattiin kahdessa päivässä Helsingissä lokakuussa 1994.

## Kappaleet
Kaikki kappaleet säveltänyt ja sanoittanut Ike Vil.

#Of Blowjobs and Cocktails
#Cold Hummingbird
#Speed Doll
#Babylon Astronaut
#Silver Apples

## Kokoonpano
* Ike Vil – laulu, kosketinsoitin
* Jussi Konttinen – kitara
* Ewo Meichem – kitara
* Jake Babylon – bassokitara
* Pete Liha – rummut

+

* Toffo – tuottaja
* Jan Saudek – valokuvat

## Aiheesta muualla
* 
* Sloane 313 discogs.com -sivustolla
Deggael

**Deggael (A Rat's God)** on suomalaisen deathrock-yhtye Babylon Whoresin järjestyksessään kolmas EP-levy. Se julkaistiin vuonna 1997 levymerkillä Heroine.

EP:n julkaisi uudelleen vuonna 1998 Spinefarm Records. Se sisältää musiikkivideon kappaleesta "In Arcadia Ego"

## Kappaleet
Kaikki kappaleet sanoittanut Ike Vil.

#
#
#
#
#
#

## Kokoonpano
* Ike Vil – laulu
* Antti Litmanen – kitara
* Ewo Meichem – kitara
* Jake Babylon – bassokitara
* Kouta – rummut

+

* Steppenwolf – grafiikka
* Anna Immonen – valokuvat
* Tiina Korhonen – valokuvat

## Aiheesta muualla
* 
* Deggael discogs.com -sivustolla
Nokia Asha 503

**Nokia Asha 503** on älypuhelin, jossa on 5 megapikselin kamera ja 2,8 tuuman näyttö.

## Lähteet
* Nokia Asha 503 – GSMArena
Battle Beast (albumi)

**Battle Beast** on suomalaisen Battle Beast -yhtyeen toinen studioalbumi. Se julkaistiin toukokuussa 2013 Warner Music Finland- ja Nuclear Blast -levymerkeillä. Levy nousi julkaisuviikollaan Suomen albumilistan viidennelle sijalle, ja viipyi listalla 17 viikkoa.

Ruotsalainen metalliyhtye Sabaton on levyttänyt cover-versionsa kappaleesta *Out of Control* vuoden 2014 *Heroes*-albuminsa bonusraidalle.   

## Kappaleet

## Kokoonpano
;Yhtye
* Noora Louhimo – laulu
* Anton Kabanen – kitara, taustalaulu, tuottaja, äänittäjä, miksaaja
* Juuso Soinio – kitara
* Eero Sipilä – bassokitara, taustalaulu
* Pyry Vikki – rummut
* Janne Björkroth – kosketinsoittimet, tuottaja, äänittäjä, miksaaja

;Tuotanto
* Lucas Lönnroos – äänittäjä
* Mika Jussila – masteroija
* Claudio Bergamin – kansikuva

## Arvostelut
* Imperiumi.net: 
* Kaaoszine: 8/10
* Soundi: 

## Lähteet

## Aiheesta muualla
* 
* Battle Beast discogs.com -sivustolla
King Fear

**King Fear** on suomalaisen deathrock-yhtye Babylon Whoresin toinen studioalbumi. Se julkaistiin vuonna 1999 levymerkillä Necropolis Records.

## Kappaleet
#
#
#
#
#
#
#
#
#
#

## Kokoonpano
* Ike Vil – laulu, kosketinsoitin, tuottaja, konsepti
* Antti Litmanen – kitara, tuottaja, konsepti
* Jake Babylon – bassokitara
* Pete Liha – rummut

### Vierailevat muusikot
* Nik Turner – huilu (kappaleet 6 ja 10)
* Dominique Poulain (kappale 10)
* Don Rosicross – bassokitara (kappale 1)
* Otra Romppanen – kitara, slide-kitara (kappale 4)
* Ewo Pohjola – kitara (kappale 2)
* Jasse Hybrid – taustalaulu (kappale 6)
* Jallu Junnilainen – lyömäsoitin (kappale 4)
* Mikko Kuokkanen – kosketinsoitin (kappale 10)
* Tommi Kärkkäinen – kosketinsoitin, Radio Werewolf (kappaleet 2 ja 9)

### Muut tekijät
* Antti Lindell – äänittäjä, kosketinsoitin (kappale 9)
* Kaide Hinkkala – äänittäjä
* Hiili Hiilesmaa – miksaaja
* Pauli Saastamoinen – masteroija
* Tina Korhonen – valokuvat

## Aiheesta muualla
* 
* King Fear discogs.com -sivustolla
Le Mansin 24 tunnin ajo 2013

**[[Le Mansin 24 tunnin ajo]] 2013** () oli kestävyysajokilpailu, joka ajettiin 22.–23. kesäkuuta Circuit de la Sarthen radalla Le Mansissa Ranskassa. Kilpailun voittivat Allan McNishin, Tom Kristensenin ja Loïc Duvalin autokunta. 

Kilpailussa tanskalainen Allan Simonsen ajoi Tertre Rouge -mutkassa rajusti päin kaidetta, ja kuoli saamiinsa vammoihin samana päivänä. Simonsen ajoi ulos neljännellä kierroksellaan.

## Tulokset

## Lähteet

## Aiheesta muualla
Astemitsoli

**Astemitsoli** (C28H31FN4O) on bentsimidatsolijohdannaisiin kuuluva toisen sukupolven antihistamiini. Astemitsolia sisältävät lääkkeet vedettiin markkinoilta vuonna 1999 niiden aiheuttamien sydänoireiden vuoksi.

## Toimintamekanismi ja käyttö
Astemitsoli on histamiini-H1-reseptorien salpaaja ja estää histamiinin sitoutumisen reseptoriin. Täten histamiinin vaikutukset eivät ilmene elimistössä. Astemitsoli on salpaajana voimakas ja pitkäkestoinen. Ihmisen elimistössä se metaboloituu kahdeksi aktiiviseksi metaboliitiksi, *O*-desmetyyliastemitsoliksi ja norastemitsoliksi CYP3A4-entsyymin vaikutuksesta. Yhdistettä käytettiin erityisesti allergisen nuhan ja sidekalvontulehduksen hoitoon. Astemitsoli ei läpäise veri-aivoestettä, minkä vuoksi sillä ei ole samankaltaista väsyttävää vaikutusta, kuin monella ensimmäisen sukupolven antihistamiinilla. Astemitsoli voi pidentää QT-aikaa ja aiheuttaa sydämen rytmihäiriöitä ja tämän vuoksi yhdiste on vedetty pois lääkeainemarkkinoilta. Ruoka-aineista greippimehu haittaa astemitsolin metaboliaa ja voi johtaa lääkeaineen pitoisuuden kasvamiseen elimistössä.

## Synteesi
Astemitsolia voidaan syntetisoida kuusivaiheisella reaktiolla käyttämällä lähtöaineina 2-nitroisotiosyanobentseeniä ja 1-karbetoksi-4-aminopiperidiiniä.

## Lähteet

## Aiheesta muualla
*Human Metabolome Database (HMDB): Astemizole 
*Kyoto Encyclopedia of Genes and Genomes (KEGG): Astemizole 
*ChemBlink: Astemizole
Death of the West

**Death of the West** on suomalaisen deathrock-yhtye Babylon Whoresin kolmas studioalbumi. Se julkaistiin vuonna 2002 levymerkillä Spinefarm Records.

Albumin kansikuva on Albrecht Dürerin maalaus "Ritter, Tod und Teufel" (suom. *Ritari, kuolema ja piru*).

## Kappaleet
#
#
#
#
#
#
#
#

## Kokoonpano
* Ike Vil – laulu, kosketinsoitin
* Antti Litmanen – kitara
* Daniel Stuka – bassokitara
* Pete Liha – rummut

### Vierailevat muusikot
* Paul Cairo – taustalaulu
* Jasse Hybrid – taustalaulu
* Anna Pienimäki – taustalaulu
* Maniac – taustalaulu
* Taneli Jarva – taustalaulu

### Muut tekijät
* Antti Lindell – äänittäjä, tremolo, akustinen kitara
* Kaide Hinkkala – äänittäjä
* Hiili Hiilesmaa – miksaaja
* Mika Jussila – masteroija

## Arvostelut
* Soundi: 
* The Metal Observer: 9/10

## Lähteet

## Aiheesta muualla
* 
* Death of the West discogs.com -sivustolla
Pride of the Damned

**Pride of the Damned** on suomalaisen deathrock-yhtye Babylon Whoresin 6LP-musiikkiboksi, joka sisältää yhtyeen koko tuotannon sekä ennenjulkaisematonta materiaalia. Se julkaistiin tammikuussa 2014 levymerkillä Svart Records.

Albumin kansikuva on Viktor Vasnetsovin maalaus "A Knight at the Crossroads".

## Levyt
# *[[Cold Heaven]]*
# *[[King Fear]]*
# *[[Death of the West]]*
# *[[Deggael]]*/*[[Trismegistos]]*
# *Miscellanea* (*[[Sloane 313]]*, Devil's Meat, singlekappaleita)
# *Obscura*

## Aiheesta muualla
* 
* Pride of the Damned discogs.com -sivustolla
Le Mansin 24 tunnin ajo 1953

**Le Mansin 24 tunnin ajo 1953** oli Le Mansin 24 tunnin ajo, joka ajettiin 13.–14. kesäkuuta 1953 Circuit de la Sarthen radalla. Kilpailun voittivat Jaguarilla ajaneet Tony Rolt ja Duncan Hamilton.

## Tulokset

## Lähteet
Ruhrin motti

**Ruhrin motti** oli toisen maailmansodan lopulla 4. huhtikuuta 1945 luotu motti, jossa Brittiläisen 21. armeijaryhmän, Yhdysvaltain 12. armeijaryhmän ja Yhdysvaltain 1., 3. ja 9. armeijan joukot piirittivät arviolta 430&nbsp;000 Saksan Armeijaryhmä B:n sotilasta Ruhrin teollisuusalueelle. Taistelut motin luomiseksi alkoivat 7. maaliskuuta 1945 alkaen ja päättyivät 21. huhtikuuta 1945 saksalaisten antautumiseen. Yli 325&nbsp;000 saksalaissotilasta joutui sotavankeuteen. Saksalaisjoukkojen komentaja marsalkka Walther Model teki itsemurhan Duisburgin lähellä olevassa metsässä.

## Aiheesta muualla
* "North to the Ruhr Pocket and On East to Peace" , 10. jalkaväkirykmentin historiaa.
* Ruhr Pocket End of war in Rhineland and Westphalia in April 1945.
Brit Awards 2014

Vuoden **2014 [[Brit Awards]]** -gaala pidettiin 19. helmikuuta 2014 järjestyksessään 34. kertaa. Gaala järjestettiin Lontoon The O2 Arenalla.

Juontajana oli James Corden.

## Voittajat ja ehdokkaat

### Kansainvälisen menestyksen Brit Award
* **[[One Direction]]**

## Katso myös
*Brit Awards

## Aiheesta muualla
*
P2

**P2** tai **Propaganda Due** oli vapaamuurariloosi, joka toimi Italiassa vuosina 1945–1976 tavallisena ja vuosina 1976–1981 salaisena loosina Italian perustuslain kiellettyä salaseurat.

P2-loosi on yhdistetty moniin rikoksiin ja hämäryyksiin kuten Bolognan pommi-iskuun, pääosin Vatikaanin pankin omistamaan Banco Ambrosiano -pankkiin sekä Roberto Calvin ja lehtimies Mino Pecorellin murhiin. P2 paljastui Michele Sindonan talousmahdin romahduksessa.

P2:a on joskus kutsuttu ”valtioksi valtiossa” tai ”varjohallitukseksi”.

## Gellin lista
Vuonna 1981 P2:n perustajalta Licio Gelliltä löydetyn nimilistan on arveltu olevan P2:een liittyvien henkilöiden lista. Listalla ovat muun muassa seuraavat henkilöt:

* Silvio Berlusconi, liikemies, myöhempi pääministeri
* Roberto Calvi, murhattu pankkiiri, Banco Ambrosianon puheenjohtaja
* Artemio Franchi, jalkapallovaikuttaja, UEFA:n puheenjohtaja
* Gianadelio Maletti, italialainen kenraali, sotilastiedustelun johtaja
* Emilio Massera, argentiinalainen amiraali, sotilasjuntan johtohenkilö
* Carmine Pecorelli, toimittaja
* Michele Sindona, pankkiiri
* Claudio Villa, laulaja ja näyttelijä
* Viktor Emanuel, Savoijin suvun päämies

## Lähteet
*  "Masonic lodge affair leaves Italy shocked". The Times. May 23, 1981.
* news.bbc.co.uk/onthisday/hi/dates/stories/may/26/newsid_4396000/4396893.stm
Ylä-Satakunnan kihlakunnan tuomiokunta

**Ylä-Satakunnan kihlakunnan tuomiokunta** oli Turun hovioikeuspiiriin kuulunut kihlakunnantuomarin virka-alue. Tuomiokunta oli perustettu keskiajalla ja se oli toiminnassa 14. joulukuuta 1785 saakka, jolloin siitä muodostettiin kuninkaallisella kirjeellä Ylä-Satakunnan yläosan kihlakunnan tuomiokunta ja Ylä-Satakunnan alaosan kihlakunnan tuomiokunta.

Vuoden 1680 tuomiokirjan mukaan tuomiokuntaan kuuluivat:
*Hämeenkyrö
*Ikaalinen
*Kangasala
*Karkku
*Keuruu
*Kuorevesi
*Lempäälä
*Messukylä
*Mouhijärvi
*Orivesi
*Pirkkala
*Ruovesi
*Tyrvää
*Vesilahti

16. elokuuta 1693 päivätyn kuninkaallisen kirjeen mukaan tuomiokuntaan kuuluivat seuraavat pitäjät:
*Ylä-Satakunnan yläosan kihlakunta
**Kangasala
**Keuruu
**Kuhmalahti ja Pälkäneen neljännes
**Lempäälä
**Messukylä ja Teiskon kappeli
**Orivesi
**Pirkkala ja Harjun kappeli
**Ruovesi ja Virtain kappeli, Kurun kappeli ja Ähtärin kappeli
**Vesilahti ja Tottijärven kappeli
*Ylä-Satakunnan alaosan kihlakunta
**Alastaro
**Huittinen
**Hämeenkyrö
**Ikaalinen
**Karkku ja Suoniemen kappeli
**Loimaa
**Punkalaidun
**Tyrvää ja Kiikan kappeli
**Vampula.

Isonvihan (1713–1721) aikana tuomiokunnassa pidettiin viimeiset käräjät ennen keskeytystä kesällä 1713 ja käräjien pito aloitettiin uudelleen helmikuussa 1722.

Vuoden 1776 järjestelyssä tuomiokuntaan määrättiin seuraavat käräjäkunnat:
#Loimaan pitäjä ja Alastaron kappeli sekä osa Pöytyän pitäjää
#Huittisten pitäjä ja Kauvatsan kappeli, Keikyän eli Hellilän kappeli, Vampulan kappeli sekä Punkalaition eli Punkalaitumen kirkkoherrakunta
#Tyrvään pitäjä ja Kiikan kappeli
#Karkun pitäjä ja Suoniemen kappeli sekä Mouhijärven pitäjä ja Suodenniemen kappeli
#Hämeenkyrön pitäjä ja Viljakkalan kappeli sekä Ikaalisten pitäjä ja Kankaanpään kappeli
#Pirkkalan pitäjä ja Harjun kappeli sekä Messukylän pitäjä ja Teiskon kappeli
#Lempäälän pitäjä sekä Vesilahden pitäjä ja Tottijärven kappeli
#Kangasalan pitäjä
#Oriveden pitäjä
#Ruoveden pitäjä ja Kurun kappeli
#Vaasan hovioikeuden tuomiopiiriin oli tässä järjestelyssä siirretty Virtain kappeli, Ähtärin kappeli ja Keuruun pitäjä.

## Lähteet
* Håkon Holmberg et al.: *Suomen tuomiokunnat ja kihlakunnantuomarit,* Suomen kihlakunnantuomarien yhdistys 1959.

### Viitteet